فرانسیز اسگی‌سی‌نین (شارلی ابدو ژورنا‌لی) جمهور باشقانی رجب طیب اردوغان حاقینداکی اخلاق‌سیز نشرینه لعنت اوخوندو.
جمهور باشقانی کؤمکچی‌سی فواد اوقتای آغلی باشینا گلمه‌ین فرانسیز اسگی‌سی‌نین (شارلی ابدو ژورنا‌لی) جمهور باشقانی رجب طیب اردوغان حاقینداکی اخلاق‌سیز نشرینه لعنت ائتدیگینی بیلدیریب.
فواد اوختای توییتر حسابینداکی یازیسیندا،"فیکیر آزادلیغی‌نین آرخاسیندا گیزلنه‌رک هئچ کسی آلدادا بیلمزسینیز! پرزیدنتیمیز حاقیندا باغیشلانمایان فرانسیز جیر-جین‌دیرینین اخلاق‌سیز نشرینی قیناییرام. اخلاق‌لی، ویجدان‌لی اولوسلار آراسی توپلومو بو روسوایچیلیغا اعتراض ائتمه‌یه چاغیریرام" دئییب.
عدلیه ناظیری عبدالحمید گول ده توییتر حسابیندا "آوروپانین اینسانی دیرلریندن محروم اولان فاشیست‌لر، فیکیر آزادلیغی‌نین نه اولدوغونو بیلمیرسینیز. کئچمیش‌دن بو گونه قدر ییغدیغینیز قانون‌سوز و اخلاق‌سیز اوتانج صحیفه‌لرینیزه هر گون یئنی‌سینی علاوه ائدیرسینیز. بونو بیلین و اونوتمایین: جمهور باشقانی رجب طیب اردوغان بو یولدا تک باشینا دئییل‌دیر" ایفاده‌لردن ایستیفاده ائدیب.
جمهور باشقانلیغی‌نین سؤزچوسو ابراهیم کالین دا جمهور باشقانی رجب طیب اردوغانی هدف آلان 'سؤزده کاریکاتور" نشر ائدن فرانسیز شارلی ابدو ژورنالینی قیناییب.
رئاکسیاسینی توییتر حسابیندا دیله گتیرن کالین "هئچ بیر اینانج، مقدس و دیرلره حؤرمتی اولمایان فرانسیز ژورنا‌لی‌نین
پرزیدنتیمیزله علاقه‌لی نشرینی سرت شکیلده قیناییریق. یالنیز اؤز اخلاق‌سیزلیق‌لارینی اورتایا قویورلار. شخصی حقوق‌لارا ائدیلن هوجوم یومور و ایفاده آزادلیغی دئییل" دئییب.
کالین آیریجا "ساغلام دوشونجه‌سی اولان هر کسی بو منفور نشری قیناماغا و رد ائتمه‌یه" دعوت ائدیب.
جمهور باشقانلیغی مطبوعات خیدمتی‌نین رهبری فخرالدین آلتون دا توییتر حسابیندان ائتدیگی پایلاشمادا "بو ژورنالین مدنی عیرقچی‌لیک و نیفرتی یایماق اوچون ایرنج سعی‌لرینی قیناییریق. بو سؤزده کاریکاتورا‌لار اینسان معنویاتیندان محروم اولدوغو قدر ایرنج‌دیر. بو آچیق شکیلده فرانسا لیدری‌نین اؤلکه‌سی اوچون ایسته‌دیگی خاریجی دوشمانلیغی، ایسلاموفوبیا و دؤزوم‌سوز مدنی موحیطین محصولودور" دئییب.
